Szám: 1509-19/2023.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**404/2022. (XII.8.) Kgy. sz. határozatában** a Közgyűlés megválasztotta a Kutyamenhely Alapítvány kuratóriumának új elnökét.

**Nagyné Dr. Gats Andrea, a Jogi és Képviselői Osztály vezetője jelenti:** Az alapító okirat aláírásra és a Szombathelyi Törvényszékhez benyújtásra került. A változások nyilvántartásba vétele a Törvényszék 2023. január 9. napján kelt végzésével megtörtént.

**414/2022. (XII.8.) Kgy. sz. határozatában** a Közgyűlés a „Kulturális és Civil Alap” tételsor terhére alapítványok támogatásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződések aláírása megtörtént, a támogatási összegek a támogatott szervezetek részére 2023. január 27. napjáig átutalásra kerültek.

**427/2022. (XII.8.) Kgy. sz. határozatában** a Közgyűlés támogatta a „Szombathely, Szent István király utcai Gyöngyös-patak hídrekonstrukció” című projekt megvalósítását, és felhatalmazta a polgármestert a közbeszerzés eredményes lezárásához szükséges intézkedések megtételére.

**Kalmár Ervin, a Városüzemeltetési Osztály vezetője jelenti:** A Közbeszerzési Bíráló Bizottság 49/2022. (XII.15.) KBB számú határozatával a közbeszerzési eljárást eredményessé nyilvánította, a nyertes ajánlattevőt kihirdette. A kivitelezésre vonatkozó szerződéskötés 2023. február 7. napján megtörtént.

**428/2022. (XII.8.) Kgy. sz. határozatában** a Közgyűlés a Szombathely, 3683/4 és 3683/5 hrsz.-ú, kivett közpark megjelölésű közterületi ingatlanokat Wagner András sétánynak nevezte el.

**Dr. Holler Péter, a Hatósági Osztály vezetője jelenti:** A Wagner András sétány elnevezésével kapcsolatos adatszolgáltatási kötelezettségek teljesítése, az elnevezés nyilvántartásokon szükséges átvezetése megtörtént. A közterület ünnepélyes felavatása és azzal egyidejűleg Wagner András munkásságáról szóló ismertetőt tartalmazó tábla kihelyezése 2023. február 6. napján megtörtént.

**435/2022. (XII.8.) Kgy. sz. határozatában** a Közgyűlés a FALCO KC Szombathely Kft.-vel megkötött támogatási szerződés módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A támogatási szerződés módosítása aláírásra került.

**454/2022. (XII.8.) Kgy. sz. határozatában** a Közgyűlés a Jáki út 35. szám alatti 7. számú felnőtt háziorvosi körzetben a háziorvosi feladatok ellátásával kapcsolatos döntést hozott.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A háziorvossal az előszerződés aláírásra került.

**462/2022. (XII.8.) Kgy. sz. határozatában** a Közgyűlés a kultúra területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések átadásra kerültek.

**3/2023. (I.26.) Kgy. sz. határozatában** a Közgyűlés tudomásul vette az energia-áremelkedés hatásai enyhítése érdekében az Önkormányzat részére biztosított központi támogatásról szóló tájékoztatást, és felkérte az intézményvezetőket és a gazdasági társaságok vezetőit az elfogadott takarékossági program további fegyelmezett végrehajtására.

**Nagyné Dr. Gats Andrea, a Jogi és Képviselői Osztály vezetője és Vinczéné Dr. Menyhárt Mária, az Egészségügyi és Közszolgálati Osztály vezetője jelentik:** A határozat az érintett társaságok és intézmények részére megküldésre került.

**5/2023. (I.26.) Kgy. sz. határozatában** a Közgyűlés jóváhagyta a Gencsapáti és Perenye Község Önkormányzatával kötött feladat-ellátási megállapodások módosítását.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Gencsapáti és Perenye Község Önkormányzata részére a megállapodás aláírásra megküldésre került.

**6/2023. (I.26.) Kgy. sz. határozatában** a Közgyűlés javaslatot tett a Szombathelyi Tankerületi Központhoz tartozó általános iskolák 2023/2024. tanévre vonatkozó iskolakörzeti beosztásának meghatározására.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A Tankerület tájékoztatása 2023. február 2. napján megtörtént.

**7/2023. (I.26.) Kgy. sz. határozatában** a Közgyűlés jóváhagyta a Pálos Károly Szociális Szolgáltató Központ és Gyermekjóléti Szolgálat Módosító okiratát és módosítással egységes szerkezetbe foglalt Alapító okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az alapító okirat aláírásra, a változásközlő a Magyar Államkincstárnak megküldésre került.

**9-12/2023. (I.26.) Kgy. sz. határozataiban** a Közgyűlés jóváhagyta a Berzsenyi Dániel Megyei Hatókörű Városi Könyvtár, a Mesebolt Bábszínház, a Savaria Megyei Hatókörű Városi Múzeum és a Savaria Szimfonikus Zenekar Módosító okiratát és módosításokkal egybeszerkesztett Alapító Okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A módosító okiratok aláírásra és a Magyar Államkincstárnak megküldésre kerültek.

**16/2023. (I.26.) Kgy. sz. határozatában** a Közgyűlés a Szombathely, 897/3 hrsz.-ú, közút megnevezésű ingatlan kezelői feladatainak átadása tárgyában úgy határozott, hogy az érintettekkel lefolytatott további egyeztetést követően hoz döntést.

**Kalmár Ervin, a Városüzemeltetési Osztály vezetője jelenti:** Gencsapáti Község polgármestere a vele lefolytatott egyeztetés során megerősítette Gencsapáti Község Önkormányzata Képviselő-testülete 129/2022. (IX.15.) számú határozatában foglaltakat, mely szerint hozzájárult a Szombathely, 897/3 hrsz-ú ingatlanon kiépítendő út kezelésbe vételéhez azzal, hogy a beruházó a tervezett aszfalt burkolatú út, a szükséges közvilágítás, szennyvíz elvezetés kiépítését köteles elvégezni.

**20/2023. (I.26.) Kgy. sz. határozatában** a Közgyűlés a Petőfi S. u. 8. szám alatti ingatlan kezelői feladatainak ellátására a SZOVA NZrt.-t jelölte ki.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a SZOVA Nonprofit Zrt. értesítésre került, a birtokbaadás 2023. február 9. napján megtörtént.

**22/2023. (I.26.) Kgy. sz. határozatában** a Közgyűlés jóváhagyta, hogy az AGORA Savaria Kulturális és Médiaközpont NKft. az Európai Parlament által kiírt 3 kódszámú felhívásra pályázatot nyújtson be.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság értesítésre került.

**24/2023. (I.26.) Kgy. sz. határozatában** a Közgyűlés a Víztoronyban kialakított bár és bisztro tekintetében fennálló bérleti díj tartozás megfizetésével kapcsolatos döntést hozott.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről az AGORA Savaria Kulturális és Médiaközpont Nonprofit Kft. értesítésre került.

**26/2023. (I.26.) Kgy. sz. határozatában** a Közgyűlés támogatta, hogy „A Ferenczy utca hiányzó szakaszának kiépítése Szombathelyen” c. projektbe a Károly Róbert utca útburkolatának felújítása bevonásra kerüljön.

**Nagyné Dr. Gats Andrea, a Jogi és Képviselői Osztály vezetője jelenti:** A támogatási szerződés módosítása aláírásra került.

**29/2023. (I.26.) Kgy. sz. határozatában** a Közgyűlés jóváhagyta a SZOVA NZrt. és a Szombathelyi Pingvinek Jégkorong Klub közötti, a Fedett Jégcsarnok üzemeltetése tárgyában megkötött együttműködési megállapodást, és felhatalmazta a társaság igazgatóságának elnökét a megállapodás aláírására.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság értesítésre került.

**31/2023. (I.26.) Kgy. sz. határozatában** a Közgyűlés elfogadta a Savaria Megyei Hatókörű Városi Múzeum igazgatói feladatainak ellátására kiírandó pályázati felhívást.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A pályázati felhívás 2023. január 31. napján közzétételre került.

**35/2023. (I.26.) Kgy. sz. határozatában** a Közgyűlés javaslatot tett a Szombathelyi Távhőszolgáltató Kft. taggyűlésének a 2023. évi bértömeg és béremelés elfogadására.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság értesítésre került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2023. február 13.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2023. (II.23.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal